Nottaway (elv)

Nottaway River er en elv nordvest i provinsen Quebec i Canada, og en av de større elvene i provinsen. Elvens lengde er 225 km, men ovenfor utspringet i Lake Matagami får den tilløp av to forgrenede elver, Bell River og Waswanipi River, hvorav hele vassdraget inklusive Bell River med den øvre tilførselen Mégiscane River er 776 km langt. Nedbørsfeltet er på 65.800 km². Elva renner vestover til den renner ut i Hudson Bay, nærmere bestemt i James Bay.

Vassdraget har ikke utbygging av vannkraft, det er inngått avtale om utbygging av vassdraget Eastmain lengre nord mens Nottaway (i likhet med Broadback- og Rupert-elvene i nord) inntil videre ikke skal bygges ut. 

 Eksterne lenker 
 Riviere Nottaway - fra Quebec's provinsregjering (fransk).

Kategori:Elver i Canada
Kategori:Nedbørfelt til Hudsonbukta